CELEX: C2006/178/28
Language: el
Date: 2006-07-29 00:00:00
Title: Υπόθεση C-206/06: Αίτηση για την έκδοση προδικαστικής αποφάσεως την οποία υπέβαλε το Rechtbank Groningen στις  2 Μαΐου 2006  — Essent Netwerk Noord κ.λπ. κατά Aluminium Delfzijl BV

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/17
            
         Αίτηση για την έκδοση προδικαστικής αποφάσεως την οποία υπέβαλε το Rechtbank Groningen στις 2 Μαΐου 2006 — Essent Netwerk Noord κ.λπ. κατά Aluminium Delfzijl BV
   (Υπόθεση C-206/06)
   (2006/C 178/28)
   Γλώσσα διαδικασίας: η ολλανδική
   Αιτούν δικαστήριο
   Rechtbank Groningen
   Διάδικοι στη διαδικασία της κύριας δίκης
   
      Ενάγουσα: Essent Netwerk Noord κ.λπ.
   
      Εναγομένη: Aluminium Delfzijl BV
   Προδικαστικά ερωτήματα
   
               1)
            
            
               Έχουν τα άρθρα 25 και 90 της Συνθήκης ΕΚ την έννοια ότι αντίκεινται σε νομοθετική διάταξη, βάσει της οποίας εγχώριοι αγοραστές ηλεκτρικής ενέργειας οφείλουν στον διαχειριστή τους δικτύου κατά τη διάρκεια μιας μεταβατικής περιόδου (31 Αυγούστου 2000 έως 31 Δεκεμβρίου 2000) προσαύξηση τιμολογίου για τις ποσότητες ηλεκτρικής ενέργειας που μεταφέρονται χάριν των αναγκών τους, όταν η προσαύξηση αυτή πρέπει να καταβάλλεται από τον διαχειριστή δικτύου σε καθορισθείσα προς τον σκοπό αυτόν από τον νομοθέτη εταιρία για την κάλυψη μη πραγματοποιηθεισών με κριτήρια ελεύθερης αγοράς δαπανών που έχουν προκύψει συνεπεία των υποχρεώσεων που έχει αναλάβει ή των επενδύσεων που έχει πραγματοποιήσει η εταιρία αυτή πριν από την ελευθέρωση της αγοράς ηλεκτρικής ενέργειας και η οποία εταιρία
               
                           —
                        
                        
                           είναι από κοινού θυγατρική επιχείρηση των τεσσάρων εγχωρίων επιχειρήσεων παραγωγής,
                        
                     
                           —
                        
                        
                           κατά το οικείο χρονικό διάστημα (2000) είναι η αποκλειστικώς ευθυνόμενη ως προς τις μη πραγματοποιηθείσες με κριτήρια ελεύθερης αγοράς δαπάνες που προέκυψαν κατ' αυτό το έτος,
                        
                     
                           —
                        
                        
                           χρειάζεται αναντιρρήτως προς κάλυψη αυτών των δαπανών κατά το εν λόγω έτος ποσό 400 εκατομμυρίων NLG (181.512.086,40 ευρώ) και,
                        
                     
                           —
                        
                        
                           καθόσον το προϊόν της προσαυξήσεως τιμολογίου υπερβαίνει το ανωτέρω ποσό, οφείλει να καταβάλει το πλεόνασμα στον οικείο υπουργό;
                        
                     
         
               2)
            
            
               Πληροί η παρατιθέμενη στο πρώτο ερώτημα ρύθμιση τις προϋποθέσεις του άρθρου 87, παράγραφος 1, της Συνθήκης ΕΚ;